Merkezê Îrtîbatî û Çapemenîye yê HPGyî derheqê çalakîyanê gerîleyan û hêrişê artêşa tirke de zanayîş da.
Erşkerayîya HPGyî de ca dîya nînan:
''Çarçewa Hemleya Şorişgêre ya Cengê Heftanînî de hêzanê ma yê YJA Starî  22ê tebaxe de warê Şehîde Şîlane de vera îşxalkeran  çalakîya suîqestî kerde. Çalakî de leşkerêkê dişmenî ame cezakerdene.
Eynî roje çarçewe Hemleya Şorişgêre ya Şehîd Bagerî û Şehîde Ronya de warê Şehîde Bêrîtane yê herêma Xakurkê de çalakîyêke ameye kerdene. Çalakîya ke Qilê Koordîne de ameye kerdene  mewzî û stargehê dişmenî bitesîr ameyî pirodayene. Netîceya çalakî de mewzîyêk bi temamî ame îmhakerdene û 3 leşkerê dişmenî ameyî cezakerdene.
Na çalakî semedê yadkerdişê hemrayê ma Fermandar Egîd Garzano ke hêrişê dewleta tirke de şehîd bi û di fermandarê artêşa Iraqî ke pîya bi ey şehîd kewtî, ameye kerdene.''
Teyarayanê artêşa tirke ya îşxalkere 22ê tebaxe de vera Herêmanê Pawitişî yê Medya hêrişê hewayî kerd. Warê Dola Kunişka yê Zapî û wareyê Rostê yê warê Goşine yê Xakurkê ameyî bombardumankerdene. Hêrişan de vînîbîyayeyê ma çîn ê. Netîceya bombardumanan de erazî de şewat vejîya.''
